S Wasser vom Rootmoos chunnt nume vom Rege, drom isch de Bode suur, so as nume bistimmit Pflanze do wachsid. Wege demm hets o kai Frösch im Tümpel vom Hochmoor. En Aigehait vom Rootmoos isch, ass do vier Torfmoosaarte vorchömed, drunder s Magellanmoos (Sphagnum magellanicum), wo e rooti Faarb hett. Typisch för s Rootmoos sind Moorfore (Pinus montana spp. uliginosus) und Schnoderbeeri (Vaccimius uliginosum).  I de Umgebig fom Rootmoos brüetet guet 25 Vogelaarte, drunder d Alpemaise (Parus montanus), wo seelte underhalb vo 1000 m.ü.M. voorchunnt.